ಅಣುಶಕ್ತಿಯ ಚರ್ಚೆಯೂ ವಿವಾದಾತ್ಮಕವಾಗಿದ್ದು, ಅದು ನಾಗರಿಕ ಉದ್ದೇಶಗಳಿಗಾಗಿ ಅಣು ಇಂಧನದಿಂದ ರಿಯಾಕ್ಟರ್ ಗಳಿಂದ ವಿದ್ಯುತ್ ಉತ್ಪಾದಿಸುವಿಕೆ ಮತ್ತು ಅಣು ಸಮ್ಮಿಳನ ರಿಯಾಕ್ಟರ್ ಉಪಯೋಗಿಸುವಿಕೆಯಂತಹ ವಿಚಾರಗಳಿಂದ ಸುತ್ತುವರಿದಿದೆ. 1970 ಮತ್ತು 1980ರ ಅವಧಿಯಲ್ಲಿ ನ್ಯೂಕ್ಲಿಯರ್ ಶಕ್ತಿಯ ಉಪಯೋಗದ ಕುರಿತ ಚರ್ಚೆ ತುತ್ತ ತುದಿಗೆರಿತ್ತು. ಕೆಲವು ದೇಶಗಳಲ್ಲಿ ತಾಂತ್ರಿಕತೆಯ ವಿವಾದದ ಇತಿಹಾಸದಲ್ಲಿ ಎಂದು ಕಂಡು ಕೇಳರಿಯದ ರೀತಿಯಲ್ಲಿ ಅತ್ಯಂತ ಸಂಕೀರ್ಣ ರೂಪದಲ್ಲಿ ಮುಟ್ಟಿತು. 

ಅಣುಶಕ್ತಿಯ ಪ್ರತಿಪಾದಕರು ಅಣು ವಿದ್ಯುತ್ ಶಕ್ತಿಯು ಸುಸ್ಥಿರ ಶಕ್ತಿಯ ಮೂಲವಾಗಿದ್ದು ಅದು ಕಾರ್ಬನ್ ಹೊರಸೂಸುವಿಕೆಯನ್ನು ಕಡಿಮೆಗೊಳಿಸುತ್ತದೆ ವಿದೇಶದ ತೈಲದ ಮೇಲಿನ ಅವಲಂಬನೆಯನ್ನು ಕಡಿಮೆ ಮಾಡಿ ಶಕ್ತಿಯ ಸುರಕ್ಷತೆಯನ್ನು ಹೆಚ್ಚಿಸುತ್ತದೆ. ಅಣು ವಿದ್ಯುತ್ ಶಕ್ತಿ ಉತ್ಪಾದನೆ ಪ್ರಕ್ರಿಯೆಯು ಇತರ ನಾಶವಾಗಬಹುದಾದ ಪರ್ಯಾಯ ಇಂಧನಗಳಿಗೆ ಹೋಲಿಸಿದಲ್ಲಿ ಯಾವುದೇ ರೀತಿಯ ಹಸಿರು ಮನೆ, ಮಂಜು ಕವಿಯುವಿಕೆಯಂತಹ ಸಾಂಪ್ರದಾಯಿಕ ವಾಯು ಮಾಲಿನ್ಯ, ಉಂಟು ಮಾಡುವುದಿಲ್ಲ ಎಂದು ಪ್ರತಿಪಾದಕರು ವಾದಿಸುತ್ತಾರೆ. ಬಹುತೇಕ ಪಾಶ್ಚಿಮಾತ್ಯ ರಾಷ್ಟ್ರಗಳಲ್ಲಿ ಶಕ್ತಿ ಸ್ವಾತಂತ್ರ್ಯವನ್ನು ಗಳಿಸುವುದಕ್ಕೆ ಅಣುಶಕ್ತಿಯೊಂದೇ ಸೂಕ್ತವಾದ ಮಾರ್ಗ ಎಂದು ಪ್ರತಿಪಾದಕರು ಹೇಳುತ್ತಾರೆ. ತ್ಯಾಜ್ಯ ಸಂಗ್ರಹಣೆ ಕೂಡ ಕಡಿಮೆ ಇದ್ದು ಮತ್ತದನ್ನು ಹೊಸ ರಿಯಾಕ್ಚರ್ ಗಳಲ್ಲಿ ಇತ್ತೀಚಿನ ತಂತ್ರಜ್ಞಾನ ಬಳಸುವುದರಿಂದ ಮತ್ತಷ್ಟು ಕಡಿಮೆಗೊಳಿಸಬಹುದು ಎನ್ನುವುದು ಅಣುಶಕ್ತಿ ಪ್ರತಿಪಾದಕರ ಅನಿಸಿಕೆ. ಪ್ರಮುಖ ವಿದ್ಯುತ್ ಘಟಕಗಳಿಗೆ ಹೋಲಿಸಿದಲ್ಲಿ ಪಾಶ್ಚಿಮಾತ್ಯ ಜಗತ್ತಿನಲ್ಲಿ ಕಾರ್ಯನಿರ್ವಹಣೆ ಸುರಕ್ಷೆಯು ಅತ್ತ್ಯುನ್ನತ ಮಟ್ಟದ್ದಾಗಿದೆ.

ಅಣು ವಿದ್ಯುತ್ ಶಕ್ತಿ ಉತ್ಪಾದನಾ ಘಟಕಗಳು ಜನರು ಮತ್ತು ಪರಿಸರಕ್ಕೆ ಹಲವಾರು ಅಪಾಯವನ್ನು ಒಡ್ಡುತ್ತದೆ ಎನ್ನುವದು ವಿರೋಧಿಗಳ ಅಭಿಪ್ರಾಯ. ಈ ಸಮಸ್ಯೆಗಳಲ್ಲಿ ಸಂಸ್ಕರಣೆಯ ಸಮಸ್ಯೆ, ಅಣು ತ್ಯಾಜ್ಯದ ಸಂಗ್ರಹ ಮತ್ತು ಸಾರಿಗೆ, ಅಣ್ವಸ್ತ್ರಗಳ ಪ್ರಸರಣ ಮತ್ತು ಭಯೋತ್ಪಾದನೆ ಮತ್ತು ಯುರೇನಿಯಂ ಗಣಿಗಾರಿಕೆಯಿಂದ ಆರೋಗ್ಯ ಮತ್ತು ಪರಿಸರಕ್ಕೆ ಆಗುವ ಹಾನಿಗಳು ಸೇರಿವೆ. ರಿಯಾಕ್ಟರ್ ಗಳು ಅತ್ಯಂತ ಸಂಕೀರ್ಣವಾದ ಯಂತ್ರಗಳನ್ನು ಹೊಂದಿದ್ದು, ಇಲ್ಲಿ ಹಲವಾರು ಸಂಗತಿಗಳು ಮತ್ತು ತಪ್ಪು ಎಸಗಬಹುದಾಗಿದೆ ಮತ್ತು ಅದರಿಂದಾಗಿ ಗಂಭೀರವಾದ ಅಣು ಅವಘಡ ಸಂಭವಿಸಬಹುದು ಎನ್ನುವುದೂ ಕೂಡ ಅನಿಸಿಕೆಯಾಗಿದೆ. ಅಣು ಸಮ್ಮಿಳನವನ್ನು ಶಕ್ತಿಯ ಮೂಲವಾಗಿ ಬಳಸುವ ಅಪಾಯವನ್ನು ನೂತನ ತಂತ್ರಜ್ಞಾನದ ಸಂಶೋಧನೆಯಿಂದ ತಡೆಯಬಹುದು ಎನ್ನುವುದನ್ನು ಟೀಕಾಕಾರರು ನಂಬುವುದಿಲ್ಲ. ಅಣು ವಿದ್ಯುತ್ ಶಕ್ತಿ ಉತ್ಪಾದನೆ ಕೊಂಡಿಯಿದಯುರೇನಿಯಂ ಗಣಿಗಾರಿಕೆಯಿಂದ ಹಿಡಿದು ಅಣು ವಿಸರ್ಜನೆ ಕೊಂಡಿವರೆಗಿನ ಎಲ್ಲ ಶಕ್ತಿ ಉತ್ಪಾದನಾ ಹಂತಗಳ ಪ್ರಕ್ರಿಯೆಗಳನ್ನು ಗಣನೆಗೆ ತೆಗೆದುಕೊಂಡಲ್ಲಿ ಅಣು ವಿದ್ಯುತ್ ಶಕ್ತಿ ಉತ್ಪಾದನೆ ಕೂಡ ಕಡಿಮೆ ಪ್ರಮಾಣದ ವಿದ್ಯುತ್ ಕಾರ್ಬನ್ ಹೊರಸೂಸುವಿಕೆಯ ಮೂಲವಲ್ಲ ಎಂದು ಆವರು ವಾದಿಸುತ್ತಾರೆ. 

ಆರ್ಥಿಕತೆ ಮತ್ತು ಸುರಕ್ಷತೆಯ ಎರಡೂ ಬದಿಗಳನ್ನು ಚರ್ಚೆಯಲ್ಲಿ ಉಪಯೋಗಿಸಲಾಗಿದೆ.
ಆರಂಭಿಕ ವರ್ಷಗಳು
ಅಣುಶಕ್ತಿಯ ಕುರಿತ ಚರ್ಚೆ
ಅಪಾಯ, ಅಪಾರ ವೆಚ್ಚ
ಸಾಂಪ್ರದಾಯಿಕ ಇಂಧನ ಸಂಪನ್ಮೂಲಗಳು